kardosdrur/scandi-wiki huggingface dataset:
Tossede verden

{{Album
  |Titel= Tossede verden
  |Kunstner= Michael Falch
  |Type= Studiealbum
  |Spor= 11
  |Genre= Rock
  |Længde= 
  |Udgivet= 1990
  |Producer= 
  |Udgiver= Genlyd Grammofon
  |Før= Håbets hotel  (1989)
  |Nu= Tossede verden  (1990)
  |Efter= De 17 bedste  (1995)
  |Anmeldelser = 
}}Tossede verden'' er det femte studiealbum fra den danske rocksanger Michael Falch. Det blev udgivet i 1990.

Spor 
 "Hvorfor Lod Jeg Hende Gå?"
 "Kærlighedens Lysthus"
 "Tossede Verden (J.E.D.)"
 "Den Blå Mands Spejl"
 "Du Er Kun Dét, Du Får Gjort"
 "Susie (Brev Fra Amerika)"
 "Verden Er Til For Dig"
 "Hun Vil Ikke La Mig Gå Ned"
 "Jeg Tar Hatten Af"
 "Livet Er Lige Begyndt"
 "Godmorgen Mennesker"

Referencer

Eksterne henvisninger 
 Tossede verden på Discogs

Michael Falch-album
Album fra 1990
Carl Reiner

Carl Reiner (født 20. marts 1922 i Bronx, New York, død 29. juni 2020 i Beverly Hills, Californien) var en amerikansk filminstruktør, skuespiller, komiker, manuskriptforfatter og forfatter, hvis karriere strakte sig over syv årtier. I sine tidlige år fungerede han som komiker fra 1950 til 1957 i fjernsynsudsendelser og skrev materiale til Your Show of Shows og Caesar's Hour, med Sid Caesar. I 1960'erne var han bedst kendt som skaber, producer, manuskriptforfatter og skuespiller i The Dick Van Dyke Show. 

Reiner dannede en komikerduo med Mel Brooks i "2000 Year Old Man" og mevirkede i film som It's a Mad, Mad, Mad, Mad World (1963), The Russians Are Coming, the Russians Are Coming (1966), og Ocean's-filmserien (2001–2007). Han var medforfatter og instruktør nogle af Steve Martins første og mest succesfulde film, inklusive The Jerk (1979), og han instruerede også notable komidier som Where's Poppa? (1970), Oh, God! (1977) og All of Me (1984).

Reiner modtog mange priser, inklusive 11 Emmy Awards, én Grammy Award, og Mark Twain Prize for American Humor. Han blev indskrevet i Television Hall of Fame i 1999. Han var far til skuespilleren og instruktøren Rob Reiner, forfatteren Annie Reiner og kunstneren Lucas Reiner og farfar til Tracy Reiner.

Filmografi

Film

Instruktør

Manuskriptforfatter

Fjernsyn

Skuespiller

Instruktør

Forfatter

Teater

Referencer

Eksterne henvisninger

 

Filminstruktører fra USA
Manuskriptforfattere fra USA
Skuespillere fra USA
Personer fra New York City
Haver til Maver

Haver til Maver er en landsdækkende almennyttig forening, der arbejder for at styrke primært børn og unges engagement i bæredygtighed, madkultur og sundhed. I praksis sker undervisningen i skolehaven på Krogerup Avlsgaard i Humlebæk og i Bernstorff Slotshave i Gentofte Kommune, og via en lang række lokalforeninger fordelt over hele landet. Haver til Maver blev etableret i 2006 af Søren Ejlersen som også har stiftet Aarstiderne, og støttes af Nordea-fonden.
 
I alt er over 20 kommuner tilknyttet Haver til Mavers skolehaveundervisning, og over 8.000 børn, primært i 4-6. klasse, får jord under neglene i det som kaldes: "Jordens bedste klasselokale!". 

I samarbejde med Komiteen for Sundhedsoplysning og Institut for Uddannelse og Pædagogik/Aarhus Universitet har Haver til Maver udgivet kogebogen, MIT kokkeri som er udviklet, så børn og unge i alderen 10-16 år selv kan gå i køkkenet og lave mad. Siden lanceringen af MIT kokkeri i begyndelsen af 2015 er kogebogen delt ud til 152.000 skoleelever via 1.750 af landets skoler. Dermed rammer børne- og ungekogebogen MIT Kokkeri 80 pct. af alle skoler i Danmark.   

Senest har Haver til Maver iværksat projektet BoGro, der på baggrund af erfaring med opstart af tre fælleshaver og køkkenaktiviteter skal udvikle nye veje til naboskab og gode liv i byerne.

Eksterne henvisninger
 Haver til Mavers officielle websted

Haver
Undervisning
Foreninger fra Danmark
Etableret i 2006
Naturpark Åmosen

Naturpark Åmosen på Vestsjælland har et arel på ca. 8500 ha, og strækker sig fra Storebælt og Kalundborg til Store Åmose ved Stenlille og Sorø. Den blev oprettet  25. april 2014 som Damarks første naturpark, efter at Friluftsrådet havde arbejdet med en række pilotprojekter under konceptet Danske Naturparker. I Naturpark Åmosen ligger formidlingscenteret Tissø Vikingecenter, der ligger vest for Tissø. Der er desuden flere spor og parkeringsplads anlagt fra og ved bålhytten på Maglemosevej.

Naturparken ligger omkring Tissø på Vestsjælland med Åmosen, som den har navn efter nord og øst for søen; Syd for Tissø er Bøstrup Mose og områder omkring Bøstrup Å en del af naturparken, ligesom en korridor langs Tissøs afløb,  Halleby Å ned til  den fredede 
brakvandssø Flasken, ved åens udløb i Jammerland Bugt.

En stor del af det ca.  3.300 ha store Natura 2000- og  habitatområde 157 Åmose, Tissø, Halleby Å og Flasken er sammenfaldende med naturparken

Referencer

Eksterne henvisninger

 Kort over Naturpark Åmosen  
 Folder om naturparken 
Åmosen
Etableret i 2014
Jørn E. Jensen

Jørn Ejvind Jensen (født 14. oktober 1926 i Nøvling, død 24. december 2018) var en dansk forretningsmand, stifter af kæden Tæppeland og ejer af herregården Orebjerg.

Barndom og ungdom 
Jørn E. Jensen var søn af chauffør Harald Jensen og husholdersken Agda Jensen og kom til verden på et husmandssted ved Nøvling i Himmerland. Han var ikke ret gammel, da hjemmet gik på tvangsauktion, og familien, der også omfattede tre søstre til Jørn Jensen, flyttede til København, hvor de boede i små kår. Jørn Jensen kom i kontorlære som 14-årig og forsøgte sig senere som isenkræmmer, inden han rejste ud for at se noget af verden. Da han vendte hjem i 1950, fik han job hos en tæppehandler. Her fik han snart smag for at blive selvstændig.

Tæppehandlerkarrieren 
Han åbnede sin egen tæppeforretning efter et år som ansat, og det blev snart en succes. I 1964 var Jørn E. Jensen ejer af 25 tæppeforretninger i hele landet. I 1969 åbnede han det første tæppesupermarked, og det var på det tidspunkt, at navnet Tæppeland blev introduceret. Succesen blev ført videre med butikker i udlandet, og efterhånden slog Jensen, der fik tilnavnet Tæppe-Jensen, sig også på andre brancher. I storhedstiden i 1980'erne og 1990'erne havde Jensen mere end 300 butikker over hele verden og en årlig omsætning på 2,2 milliarder kroner.

Da han forsøgte at få forretningsimperiet til at fortsætte hos sine børn, gik det ikke så godt, og til sidst måtte Jensen i 2011 acceptere en fusion med Biva-kæden, der stort set overtog Tæppeland gratis. Et par forsøg på at få gang i forretningen igen gik heller ikke så godt, så Jensen måtte trække sig tilbage i 2014.

Referencer 

Erhvervsfolk fra Danmark
John Tartaglia

John Nicholas Tartaglia (ofte kaldt under navnet Johnny) , er en amerikansk skuespiller kendt fra hans roller i musicals som Avenue Q, Shrek, Beauty and The Beast mm.
Han har også haft sin egen serie på playhouse disney kaldet "Johnny and The Sprites" og lavet sin egen musical "Imaginocean"

Han er skuespiller, dukkefører, instruktør og sanger.

Tartaglia fik sit gennembrud i 2003 da han første gang var på broadway i rollen som Princeton og Rod i Avenue Q.

Eksterne henvisninger 
 

Skuespillere fra USA
Fosgen

Fosgen (carbonyldiklorid) er en kemisk forbindelse med sumformlen . Det fremtræder som en farveløs gas. Under 1. verdenskrig blev fosgen brugt som kemisk våben, hvor det var skyld i ca. 85 % af de 100.000 dødsfald forårsaget af kemiske våben. I den kemiske industri anvendes fosgen som et vigtigt reagens og en byggeblok i syntesen af lægemidler og andre organiske forbindelser. Ved lav koncentration minder dets lugt om nyslået hø eller græs. Der dannes små mængder fosgen ved nedbrydning og forbrænding af organiske klorforbindelser, f.eks. fra kølesystemer. Navnet "fosgen" er dannet af de græske ord phos (der betyder "lys") og genesis ("skabelse"); navnet betyder ikke, at forbindelsen indeholder grundstoffet fosfor.

Referencer 

Acylklorider
Kemiske våben
Dyrkøb

Dyrkøb er en gade i Indre By i København, der forbinder Nørregade med Fiolstræde. Gaden ligger langs med den sydlige side af Københavns Domkirke, Vor Frue Kirke.

Gaden er opkaldt efter en vinhandlers ejendom, der blev omtalt som Dyrkøb i 1622. Baggrunden for navnet er ukendt men kan skyldes, at vinhandleren havde betalt en høj pris for ejendommen, eller at kunderne syntes, at hans vine var for dyre. Bygningen blev senere ejet af Abraham Lahn men blev revet ned i 1699 for at give plads til en udvidelse af Vor Frue Kirkes kirkegård. Kirkegården blev nedlagt og gaden anlagt efter etableringen af Assistens Kirkegård på Nørrebro i 1760. Kirken og de omkringliggende bygninger blev ødelagt under Københavns bombardement i 1807. Gaden blev genopbygget i 1810'erne.

Bygninger og beboere 

Nr. 1 på hjørnet af Skindergade går under navnet Trøstens Bolig og blev bygget som et hjem for små håndværkere. Den blev tegnet af C.F. Hansen, der også stod for genopbygningen af Vor Frue Kirke og Metropolitanskolen på den anden side af Fiolstræde. I 1854 blev den overtaget af Soldins Stiftelse, der benyttede den til boliger for uformuende enker og ugifte kvinder. Siden 1974 har bygningen fungeret som kollegium for studerende på Det Kongelige Danske Kunstakademi under navnet Kunstnerkollegiet.

Dyrkøb 3-7 er alle fredede. Nr. 5 blev bygget i 1812-1814 for hofskortensfejer J.S. Starrinsky. Nr. 3 blev opført i en etage i 1813-1814 men blev udvidet med yderligere tre etager i 1850-1851. Det tre fag store huse i nr. 7 er fra 1885.

Ved begyndelse af gaden står en bronzeafstøbning af Jean Arps skulptur Coupe au fruit, på dansk Skålfrugt, fra 1960. Den blev opsat på stedet i 1979 som en gave fra Carl Jacobsens legat Albertina.

Noter

Eksterne henvisninger 

 Dyrkøb  på indenforvoldene.dk

Gader i Indre By (København)
Humberside Airport

Humberside Airport  er en international lufthavn i England. Den er beliggende ved byen Kirmington i North Lincolnshire, Lincolnshire, 19 km vest for Grimsby, og 24 km fra Kingston upon Hull og Scunthorpe.

I 2015 ekspederede lufthavnen 221.203 passagerer og godt 25.000 flybevægelser. Den største rute betjenes af KLM og går til Schiphol Lufthavn ved Amsterdam, ligesom lufthavnen er en af landets travleste med helikoptertransport til boreplatforme i Nordsøen.

Historie 
Under 2. verdenskrig etablerede Royal Air Force i 1941 basen RAF Kirmington. Her var blandt andet stationeret en eskadrille bombefly af typen Avro Lancaster. Efter krigens afslutning i 1945 forlod flyvevåbnet stedet, og området stod derefter ubrugt. I 1974 besluttede det lokale bystyre at genåbne stedet som den civile Kirmington Airport, som senere blev omdøbt til det nuværende. 

I 1992 blev den længste landingsbane forlænget til de nuværende 2.196 meter, hvilket gjorde lufthavnen i stand til at modtage store jetfly.

Flyselskaber	og destinationer
Følgende selskaber  har faste ruter og  charterflyvninger til eller fra  Humberside:

Eksterne henvisninger 

 Humberside Airports officielle hjemmeside

Noter 

Lufthavne i England
Lincolnshire
Etableret i 1974
L'uso dei corpi

L'uso dei corpi (da. "Kroppenes brug") er en bog af den italienske filosof Giorgio Agamben fra 2014. Bogen er oversat til engelsk som The Use of Bodies i 2015 på Stanford University Press. Bogen er endnu ikke oversat til dansk.

Bogen består af en prolog, tre dele og en epilog.

Prolog 
Om Guy Debord og hans fascination af livet, især ens private og nødvendigvis hemmelige liv. Dermed også Debords fascination for sit eget liv.

I. Kroppenes brug 
§1. Mennesket uden arbejde. Aristoteles' teori om slaveri, brugen af kroppe. Hannah Arendt.

§2. Chresis. Georges Redard, Emile Benveniste. At bruge (chresthai). Afsluttes med paragraf om Spinoza.

§3. Brug og omsorg. Kapitlet drejer sig primært om Foucault, om selvets hermeneutik. Forskellen mellem omsorg for sig selv og brug af sig selv. En afstikker til Hegels herre/slave-dialektik. 

§4. Brugen af verden. Gennemgang af Heidegger. Tilstedeværens brugende og handlende omgang.

§5. Brugen af sig selv. Stoikerne (Lukrets, Cicero, Seneca, Plotin). En filosofisk retning der i sidste ende består af en doktrin om brugen af livet. Oikeiosis, ens tilegnelse af og fortrolighed med sig selv. Lukrets: intet er skabt med formål (imod teleologi). Cicero og forholdet mellem fortrolighed, sansning og brugen af sig selv: selvet er intet andet end brugen af sig selv. Plotins idé om en ikke-hypostatiserende, ikke-substantialiserende brug af sig selv, brug hinsides væren og opdelingen mellem eksistens og essens, brug som ærkemodalverbum. Paulus og messiansk brug, modstillingen af brug (usus) og ejendom (dominium).

§6. Skolastikerne

Filosofiske skrifter
Filologi
Sønderborg Hattelaug

Sønderborg Hattelaug er en forening som blev stiftet i 1996 i Sønderborg af 30 kvinder. Hattedamerne afholder af og til hattetræf med ligesindede i ind- og udland. Fra 1998 havde hattelauget lokaler i et vandtårn i Sønderborg, men flyttede i 2014 ind i det gamle rådhus i Augustenborg, hvor kunstnersammenslutningen Kunstværket også har lokaler.

Hattemuseet udstiller over 1.000 hatte dateret tilbage fra 1700-tallet og frem til nutidens hatte. Der udstilles også under- og overbeklædning, sko, tasker, udstyr til den giftemodne kvinde, babyudstyr og håndarbejde i form af hvid syning, vævning med mere. Udstillingen af hatte gennem tiderne har åben den sidste weekend i måneden fra kl. 11.00 til 16.00.

Ekstern henvisning 
 Fotos

Noter 

Foreninger fra Danmark
Museer i Region Syddanmark
Etableret i 1996
Hattelaug
Ben Hermans

Ben Hermans (født 8. juni 1986) er en professionel belgisk cykelrytter, der kører for det professionelle cykelhold .

Han har kørt for Topsport Vlaanderen i 2009, Team RadioShack fra 2010-2011 og senere på RadioShack Nissan i 2012 og derefter på RadioShack-Leopard i 2013. Fra 2014-2017 kørte Ben Hermans for BMC Racing Team.

Eksterne henvisninger 

Mandlige cykelryttere fra Belgien
Steinhorst (Lauenburg)

Steinhorst er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Siebenbäumen ligger omkring 33 km nordøst for Hamborg, 18 km sydvest for Lübeck, 15 km nordvest for Mölln og cirka 16 km vest for Ratzeburg.
Kommunen har et areal på ca. 16 km². I den nordøstlige del af kommunen er et omkring 580 ha stort skovområde; her ligger den 22 ha store sø Wehrensteich.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Gamera vs. Gyaos

er en Kaiju-film fra 1967, instrueret af Noriaki Yuasa og skrevet af Nisan Takahashi. Det er den første Gamera-film med Kaiju-figuren Gyaos, som senere ville blive Gamera's mest populære rival, og kom til at vende tilbage i Gamera: Guardian of the Universe, Gamera 3: The Revenge of Iris og Gamera the Brave.

Eksterne henvisninger 
 

Film fra Japan
Film fra 1967
Urbain Le Verrier

Urbain Le Verrier (født 11. marts 1811, død 23. september 1877) er en fransk matematiker som er mest kendt for at udregne eksistensen og positionen af Neptun kun ved brug af matematik.

Eksterne henvisninger 
 

Matematikere fra Frankrig
Neptun
Franskmænd i 1800-tallet
Stubben (Lauenburg)

Stubben er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Stubben ligger omkring 32 km nordøst for Hamborg, 20 km sydvest for Lübeck, 17 km nordvest for Mölln og cirka 20 km vest for Ratzeburg.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Stævnemøder

Stævnemøder er det sjette studiealbum fra den danske rocksanger Michael Falch. Det blev udgivet i 1996.

Spor 
 "Optimistisk Popsang" - 3:31
 "Nu Er Du Min" - 3:40
 "Venus" - 4:26
 "Når Jeg Kommer Hjem" - 3:14
 "Som Tiden Går" - 2:46
 "Født På Ny" - 3:20
 "Du Er Et Mesterværk" - 3:49
 "Endelig Sommer" - 3:30
 "I Aften Er Vi Ikke Til At Slå" - 2:53
 "Jeg Gør Det Aldrig Mere!" - 3:56
 "Pas Godt På Dig Selv" - 3:40
 "Hva' Så, København?" - 5:16

Hitliste

Referencer

Eksterne henvisninger 
 Stævnemøder på Discogs

Michael Falch-album
Album fra 1996
Biodiversitet Nu

Biodiversitet Nu er et forskningsprojekt der fra 2014 til 2020 skal skabe ny viden om hvordan biodiversiteten i Danmark har det, og samtidig inddrage den brede befolkning i indsamlingen af naturdata. Via Det Store Naturtjek har man skabt et af landets største citizen science projekter.

Projektet er et samarbejde mellem Danmarks Naturfredningsforening og forskere på Københavns og Aarhus Universitet. Det finansieres af en bevilling på 13 millioner kr. fra Aage V. Jensens Naturfond.

Referencer

Eksterne henvisninger 
 Biodiversitet Nu's officielle websted

Projekter
Danmarks natur
Etableret i 2014
Walksfelde

Walksfelde er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Walksfelde ligger omkring 35 kilometer øst for Hamborg, 24 kilometer syd for Lübeck, 6 km vest for Mölln og cirka 13 kilometer sydvest for Ratzeburg.

Eksterne kilder/henvisninger 

  
 [walksfelde.de/ Kommunens websted].
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Wentorf (Amt Sandesneben)

Wentorf (Amt Sandesneben) er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Siebenbäumen ligger omkring 30 km nordøst for Hamborg, 22 km sydvest for Lübeck, 13 km nordvest for Mölln og cirka 18 km vest for Ratzeburg.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
EM i svømning 2016

EM i svømning og vandsport 2016 fandt sted fra den 9. til den 22. maj 2016 i London, Storbritannien.

Program 
Konkurrencer efter disciplin:

 Svømning: 16.–22. maj
 Udspring: 9.–15. maj
 Synkron: 9.–13. maj

Medaljeoversigt

Rekorder

Svømning

Medaljeoversigt

Resultater

Mændenes konkurrencer

Kvindernes konkurrencer

Udspring

Medaljeoversigt

Synkronsvømning

Medaljeoversigt

Noter 

2016
Sport i 2016
Er ist wieder da

Er ist wieder da () er en tysk roman, skrevet af den tyske journalist og forfatter Timur Vermes. Roman blev publiceret af Kölner Eichborn Verlag i 2012. Historien handler om Adolf Hitler, der kommer tilbage fra de døde på en eng midt i Berlin, 2011. Bogen er en satire.

Udgaver 
 Er ist wieder da. Eichborn Verlag, Köln 2012, 396 S., .
 Taschenbuch-Ausgabe: Bastei Lübbe, Köln 2012, .
 Er ist wieder da. Erweiterte Studienausgabe. Eichborn Verlag, Köln 2015, 560 S., .
 Lydbog: Er ist wieder da. 6 CD'er, 411 min. (gekürzte Lesung von Christoph Maria Herbst) Lübbe Audio, Köln 2012, .
 Han er tilbage, Tiderne Skifter, 2013

Noter

Eksterne henvisninger 
 Forlagets hjemmeside om bogen 
 Perlentaucher: Pressespiegel
 Britta Heidemann: Hitler im Roman – Timur Vermes’ Debut mit „Er ist wieder da“.  In: WAZ, 15. oktober 2012
 Cornelia Fiedler: Ha, ha, Hitler. I Süddeutsche.de, 9. januar 2013
 Stephen Evans, Berlin Korrespondent for BBC News: Timur Vermes’ Hitler novel: Can the Führer be funny?  på BBC-Culture Web, 2. maj 2013
 Timur Vermes i samtale med sueddeutsche.de: „Hitler kommt nicht mehr, aber eine andere Verführung“ I Süddeutsche.de, 13. december 2012

Litteratur i 2012
Romaner fra Tyskland
Satire
Tysksproget litteratur
Chukwuemeka Odumegwu Ojukwu

Chukwuemeka Odumegwu Ojukwu, (født 4. november 1933 i Zungeru, delstaten Niger, død 26. november 2011 i London, var en nigeriansk officer og politiker.

Biografi 
Ojukwu var officer i Nigerias hær fra 1957 og blev militærguvernør i Østregionen efter militærkuppet i Nigeria den 15. januar 1966. I 1967 proklamerade han Østregionen som republikken Biafra, og blev dets statsoverhoved. Han ledte Biafras kamp for selvstændighed og blev en omstridt mand i Afrika. Umiddelbart før Biafras kapitulation i januar 1970 forlod han området og fik politisk asyl i Elfenbenskysten. Han vendte tilbage til Nigeria i 1982, hvor han blev arresteret i en kort periode, hvorefter han blev løsladt. Ojukwu gjorde senere forgæves et forsøg på en fortsat politisk karriere.

Noter 
 

Politikere fra Nigeria
Johnson Aguiyi-Ironsi

Johnson Aguiyi-Ironsi, (født 3. marts 1924 i Umuahia, død 29. juli 1966), var en nigeriansk officer og politiker. Han tog magten i Nigeria den 15. januar 1966, hvor han stod i spidsen for en gruppe af officerer i Nigerias første militærkup. Derefter var han landets statsoverhoved i et halvt år, indtil han selv mistede livet i et nyt kup i juli 1966.

Noter 
 

Nigerias præsidenter
Statsoverhoveder der kom til magten ved kup
Yakubu Gowon

Yakubu Gowon (født den 19. oktober 1934 i Kanke) er en nigeriansk politiker og militærperson. Han var Nigerias statschef mellem 1966 og 1975.

Biografi 
Gowon blev generalmajor i 1967. Efter militærets og general Johnson Aguiyi-Ironsis statskup i januar 1966 blev Gowon udpeget til stabschef. Siden Ironsis blev myrdet i juli samme år tog Gowon ledelsen i den nationelle militærregering. I august 1966 blev han Nigerias stats- og regeringschef samt Øverstkommanderende.

Under Gowon besejrede Nigeria udbryderstaten Biafra i den nigerianske borgerkrig 1967–1970.

Gowon blev selv afsat i et militærkup i juli 1975, mens han var i Uganda, hvorved Murtala Mohammed overtog magten. Gowon gik i eksil i Storbritannien, hvor han tog doktorgraden i statsvidenskab. Han vendte tilbage til Nigeria i midten af 1980'erne og blev professor ved universitetet i Jos.

Noter 
 
 Encyclopædia Britannica

Nigerias præsidenter
Chappal Waddi

Chappal Waddi er et bjerg i Nigeria, som med 2419 meter over havet er landets højeste punkt. Bjerget ligger i delstaten Taraba, i nærheden af grænsen til Cameroun.

Noter 

Bjerge i Nigeria
William Norvin

Karl Peter William Norvin (født 7. juni 1878 i København, død 16. august 1940 i Charlottenlund) var en dansk filolog og filosof.

Norvin tog skoleembedseksamen med græsk som hovedfag 1904 og var 1905—25 assistent i Rigsarkivet. Han vandt 1915 den filosofiske doktorgrad med afhandlingen Olympiodoros fra Alexandria og hans Kommentar til Platons Faidon. Studier i den græske Filosofis Historie og blev 1925 professor i klassisk filologi ved Københavns Universitet.

Foruden nogle mindre, historiske arbejder har Norvin blandt andet skrevet: Platons Protagoras (1920) og Kjøbenhavns Universitet i Middelalderen (1929) samt besørget en ny udgave af Olympiodoros kommentar til Platons Faidon og deltaget i udgivelsen af B.G. Niebuhrs breve, I (1926). Han blev medlem af Videnskabernes Selskab 1934.

Kilder 

 

Klassiske filologer
Filologer fra Danmark
Filosoffer fra Danmark
Professorer fra Københavns Universitet
Medlemmer af Videnskabernes Selskab
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København